N á v r h    k o m u n i k é

	Vláda Slovenskej republiky prerokovala materiál „Správa o vodnom hospodárstve v SR 2002“ (Zelená správa), predložený ministrom pôdohospodárstva.
	Pri jej vypracovaní sa vychádzalo z analytických poznatkov o výsledkoch hospodárenia v roku 2001, z celkovej finančno-ekonomickej situácie vo vodnom hospodárstve a z Programového vyhlásenia vlády SR, cieľov a koncepčných zámerov, najmä pre obdobie rokov 2002 – 2003.
	V zelenej správe sa analyzujú a hodnotia hospodárske výsledky, výsledky v transformačnom procese a celkový súčasný stav vodného hospodárstva na Slovensku v kontexte s vývojom a stavom základných makroekonomických ukazovateľov hospodárstva Slovenskej republiky a aplikácia smerníc Európskej únie v oblasti vodného hospodárstva 
	Na základe poznatkov z doterajšieho vývoja sa navrhujú opatrenia v oblasti ekonomických nástrojov, legislatívy a  v oblasti organizačnej.